De utrolige

***De utrolige*** (originaltittel: ***The Incredibles***) er en Oscar-belønnet amerikansk animasjonsfilm fra 2004 produsert av Pixar. Filmen ble skrevet og utviklet av Brad Bird, tidligere *[[Simpsons]]*-regissør og fra før best kjent for å ha regissert animasjonsfilmen *[[Gutten og jernkjempen]]*. *De utrolige* ble opprinnelig planlagt som en tegnet animasjonsfilm, men etter at Warner Bros. la ned animasjonsavdelingen sin, tok Bird med seg prosjektet til Pixar og gjorde den om til en dataanimert film.

## Sammendrag
Den offentlige opinionen vender seg mot Superheltene på grunn av alle de omfattende skadene forårsaket av deres forsøk på å bekjempe kriminalitet. Etter flere søksmål setter myndighetene i gang "Superhero Relocation Program" som tvinger Superheltene til å holde deres identitet hemmelige, og skjule deres superkrefter. 15 år senere bor ekteparet Bob Parr og Helen Parr - tidligere kjent som Mr. Incredible og Elasti-Girl - sammen med barna deres Violet, Dash og baby Jack-Jack ett rolig liv i en forstad i Metroville. Selv om han elsker familien sin, angrer Bob på denne kjedelige forstad-livsstil og jobben sin. Bob sin bestevenn Lucius Best var tidligere kjent som superhelten Frozone.

Når sjefen hans fra jobb forhindrer ham i å stoppe en raner, blir Bob sint og skader sjefen sin - noe som resulterer at Bob mister jobben sin. Når han kommer hjem, mottar Bob en melding fra en kvinne som kaller seg for Mirage, og som gir Bob et oppdrag å ødelegge en robot, Omnidroid, på en avsidesliggende øy som heter Nomanisan. Mr. Incredible klarer å deaktivere roboten, ved å narre den til å rive ut dens egen kraftkilde.

Mr. Incredible setter deretter i gang streng fysisk trening, samtidig som han venter på flere oppdrag fra Mirage. Han oppdager også en rift i superdrakten sin, og besøker superheltdrakt-designer Edna Mode for å få drakten sin reparert. I den tro at Helen er klar over hva Bob holder på med, lager Edna også nye superhelt-draker for hele familien hans. Kort tid senere får Bob igjen en ny mystisk kommunikasjon, som tilkaller ham til en avsidesliggende øy for et topp-hemmelig oppdrag. Men der oppdager Bob hvem Mirage egentlig arbeider for, og de har blitt velstående ved å finne opp nye våpen som etterligner superkreftene som superhelter som Bob besitter. Kjeltringene planlegger å sende en Omnidroid for å angripe Metroville, og deretter beseire roboten i all offentlighet med sine hemmelige kontroller, og dermed få status som superhelt.

## Rolleliste
* Craig T. Nelson som Bob Parr / Mr. Incredible
* Holly Hunter som Helen Parr / Elastigirl
* Sarah Vowell som Violet Parr
* Spencer Fox som Dashiell Robert Parr / The Dash
* Samuel L. Jackson som Frozone / Lucius Best
* Jason Lee som Buddy Pine / Syndrome / IncrediBoy

## Norske stemmer
* Atle Antonsen som Bob Parr / Herr Utrolig
* Lisa Tønne som Helen Parr / Elastika
* Sebastian Engeland som Dash Parr 
* Hanne Dancke Arnesen som Volletta Parr
* Christoffer Staib / Eli Fucile / Maeve Andrews som Jack-Jack Parr
* Ove Christian Owe som Lucius Best / Frozone 
* Espen Sandvik som Buddy Pine / Syndrome / Utroligpjokk 
* Patrick Osmond / Johannes Joner som Bomb Voyage 
* Siv Charlotte Klynderud som Fru Haagensen
* Anders Hatlo som Herr Huph
* Harald Heide-Steen jr. som Bernie Kropp
* Per Skjølsvik som Rektor
* Lars Berteig Andersen som Tony 
* Katrine Blomstrand som Mirage
* Lasse Lindtner som Dicker
* Susanne Fuhr som Edna Mote (E)
* Siri Nilsen som Kari
* Trond Brænne som Forteller
* Øyvind B. Lyse som Undergraveren
* Anders Bye
* Else Ljøstad
* Erik Skøld
* Gard Paalgard
* Lena Meieran
* Petter Sommer
* Unn Vibeke Hol
* Åsgeir Knudsen
* Åsmund-Brede Eike

## Referanser


## Eksterne lenker
* 
* 

*